Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 3 Pv 376/12/1107	Pezinok, 12.6.2012
EEČ : 2-14-56-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 v mieste svojho trvalého bydliska a všade tam, kde sa zdržiaval si riadne  neplnil  svoju vyživovaciu povinnosť  voči  svojim maloletým dcéram XXXXX, nar. 20. 02. 2002 a XXXXX, nar 29. 07. 2008, v období od mesiaca september roku 2011 do mesiaca marec roku 2012 vrátane, a to i napriek tomu, že mu táto povinnosť vyplýva predovšetkým z ustanovenia § 62 Zákona o rodine a taktiež mu bola deklarovaná rozsudkom Okresného súdu XXXXX č. k. 9C 182/2010-30 zo dňa 06. 10. 2010, právoplatného a vykonateľného dňom 26. 10. 2010,  v zmysle ktorého bol povinný prispievať na výživu  sumou 150,- EUR mesačne na dcéru Anetu a v sumou 100,- EUR mesačne na dcéru Patríciu, vždy do 15-eho dňa v mesiaci vopred k rukám matky XXXXX, počnúc právoplatnosťou rozsudku, čím mu tak vznikol dlh na výživnom v sume 1.400,- EUR z celkovej dlžnej sumy 1.750,- EUR, nakoľko v mesiaci september roku 2011 uhradil sumu 150,- EUR a v mesiaci december roku 2011 uhradil sumu 200,- EUR

lebo zanikla trestnosť činu
Odôvodnenie:
Poverený príslušník Obvodného oddelenia PZ, Okresného riaditeľstva PZ XXXXX, uznesením pod  sp. zn. XXXXX  zo dňa 11.04.2012 podľa § 199 ods. 1 Tr. por. začal  trestné stíhanie a zároveň podľa § 206 ods. 1 Tr. por. vzniesol XXXXX    obvinenie za prečin zanedbania povinnej výživy podľa § 207 ods. 1  Tr. zák.,  na tom skutkovom základe, ako bolo uvedené v skutkovej vete výrokovej časti predmetného uznesenia. 

Vyššie uvedený skutkový stav bol zistený z vykonaných dôkazov najmä z výsluchu obvineného, svedka -poškodeného XXXXX, z listinných dôkazov a to z rozsudku Okresného súdu XXXXX č. k. 9C 182/2010-30, ako aj iných do spisu zabezpečených a vykonaných dôkazov. 

Svedok-poškodená XXXXX vo výsluchu zo dňa 28.05.2012 uviedla, že jej bývalý manžel XXXXX odovzdal do rúk sumu 1.900,- Eur, čím pokladá výživné za obe dcéry za obdobie od mesiaca september roku 2011 do mesiaca máj 2012 vrátane za zaplatené. Deti núdzou netrpia, snaží sa im zabezpečiť všetko čo potrebujú v rámci svojich možností. 

       Podľa § 207 ods. 1 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

         Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

         Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

         Vzhľadom na to, že obvinený  XXXXX uhradil dlžné výživné a súčasne splnil podmienky uvedené v § 86 písm. a) Tr. zák., rozhodol som tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Oravec
prokurátor